
הכנסת העשרים
מושב שני
<פרוטוקול מס' 135>
מישיבת ועדת החוקה, חוק ומשפט
יום שני, כ' באדר א התשע"ו (29 בפברואר 2016), שעה 13:55
<סדר היום:>
<1. הצעת חוק-יסוד: הכנסת (תיקון מס' 45) (השעיית חבר הכנסת שהתקיים בו האמור בסעיף 7א) - רביזיה>
<2. הצעת חוק הכנסת (תיקון מס' 44) (השעיית חבר הכנסת שהתקיים בו האמור בסעיף 7א לחוק-יסוד: הכנסת), התשע"ו-2016 – רביזיה >  
נכחו:

חברי הוועדה: 
ניסן סלומינסקי – היו"ר

מיכאל אורן

זאב בנימין בגין

יואב בן צור

ענת ברקו

יעל גרמן

ציפי לבני

אורי מקלב

אוסאמה סעדי

נורית קורן

מיכל רוזין

אלעזר שטרן

חברי הכנסת:

דב חנין

מוזמנים: 
	עמי ברקוביץ
	–
	עו"ד, מנהל מחלקת ייעוץ וחקיקה, משרד המשפטים

	אייל זנדברג
	–
	עו"ד, מחלקת ייעוץ וחקיקה, משרד המשפטים

	דבי גילד-חיו
	–
	מקדמת מדיניות וחקיקה, האגודה לזכויות האזרח בישראל

	עמיר פוקס
	–
	חוקר, המכון הישראלי לדמוקרטיה

	אורלי ארז לחובסקי
	–
	מנהלת המחלקה המשפטית, המרכז הרפורמי לדת ומדינה

	שמחה רוטמן
	–
	יועץ משפטי, התנועה למשילות ודמוקרטיה

	איה בן עמוס
	–
	קרן אברהם, מנהלת תכניות ומדיניות

	תאבת אבו ראס
	–
	קרן אברהם, מנכ״ל שותף

	אלי כהן
	–
	חבר מועצת ירושלים


דורון סלע
         –    אחראי קשרי ממשל, המכון הישראלי לדמוקרטיה


ורדה גולדבלט             –    פעילה, המשמר החברתי

חובב ינאי                    –    רכז, המשמר החברתי 

<ייעוץ משפטי: >
סיגל קוגוט
<מנהל הוועדה:>
אסף פרידמן
<רישום פרלמנטרי:>
שלומית כהן
<הצעת חוק-יסוד: הכנסת (תיקון מס' 45) (השעיית חבר הכנסת שהתקיים בו האמור בסעיף 7א) - רביזיה>
<הצעת חוק הכנסת (תיקון מס' 44) (השעיית חבר הכנסת שהתקיים בו האמור בסעיף 7א לחוק-יסוד: הכנסת), התשע"ו-2016 – רביזיה >
<היו"ר ניסן סלומינסקי:>
אני פותח את הישיבה. 

<דב חנין (הרשימה המשותפת):>
אני מבקש להעיר. 

<היו"ר ניסן סלומינסקי:>
אני אתן לך. אני רק רוצה להצביע על הרביזיה. 

<דב חנין (הרשימה המשותפת):>
אחרי שנצביע על הרביזיה אין טעם להערה שלי. זו הערה של דקה. 

<היו"ר ניסן סלומינסקי:>
יש רביזיה. 

<אוסאמה סעדי (הרשימה המשותפת):>
על מה? אנחנו לא יודעים על מה הצבענו. 

<מיכל רוזין (מרצ):>
תענה לנו על השאלה. 

<היו"ר ניסן סלומינסקי:>
הרביזיה היא על כל אחד ואחד מהחוקים. 

<מיכל רוזין (מרצ):>
מדוע לא נקבל את העמדה של היועץ המשפטי לממשלה?

<היו"ר ניסן סלומינסקי:>
אני אענה לך עוד מעט. 

מי בעד הרביזיה?

<מיכל רוזין (מרצ):>
צריך גם לנמק את הרביזיה. אתה חייב לנמק את הרביזיה. לא הסברת לנו. 
<היו"ר ניסן סלומינסקי:>
תסתכלו בספר החוקים של הכנסת - - - 

<אוסאמה סעדי (הרשימה המשותפת):>
אתה מתעלם מ - - - 

<דב חנין (הרשימה המשותפת):>
ככה מתנהל דיון? 

<אוסאמה סעדי (הרשימה המשותפת):>
זה לא יאה לוועדת החוקה. 

<קריאות:>
---

<היו"ר ניסן סלומינסקי:>
מי בעד הרביזיה? 

<יעל גרמן (יש עתיד):>
למה ביקשת רביזיה? למה ביקשת רביזיה? אני מחכה לדבר האלמנטרי, לדעת על מה הרביזיה. אולי אנחנו נצביע בעד. 
<דב חנין (הרשימה המשותפת):>
למה הבאת אותנו עוד פעם?

<היו"ר ניסן סלומינסקי:>
מי בעד הרביזיה? 

הצבעה

בעד – אין
נגד – רוב
נמנעים – אין

הבקשה לרביזיה לא אושרה.

<יעל גרמן (יש עתיד):>
זה מופע של זלזול בכולנו. 

<היו"ר ניסן סלומינסקי:>
עכשיו אני רוצה לענות לך. 

<דב חנין (הרשימה המשותפת):>
אין טעם לדיון הזה. אדוני, אתה מבזה את ועדת החוקה. זאת בושה. 
<מיכל רוזין (מרצ):>
אדוני, אני קוראת לך לדרוש את נייר העמדה של היועץ המשפטי לממשלה בכתב.

<היו"ר ניסן סלומינסקי:>
אני רוצה לענות לך. 

<מיכל רוזין (מרצ):>
חבל. פשוט תגיד שתדרוש את העמדה. 

<היו"ר ניסן סלומינסקי:>
אני רוצה להסביר. 

<אוסאמה סעדי (הרשימה המשותפת):>
אחרי ההצבעה? תודה רבה. 

<היו"ר ניסן סלומינסקי:>
מה זה קשור? מיכל, רצית לדעת. בשבוע שעבר שאלתי את עמי - - - 

<מיכל רוזין (מרצ):>
רציתי שתדרוש את נייר העמדה כדי שאוכל לקרוא אותה. אני לא צריכה לשמוע אותה ולנסות להבין מה הוא מדבר ולנסות לנחש מה אומר היועץ המשפטי לממשלה. 

<היו"ר ניסן סלומינסקי:>
את רוצה לשמוע? אם את לא רוצה לשמוע אותה, אז למה שאלת? בשבוע שעבר שאלתי את עמי אם יש לו עמדה, הוא אמר שאין. 

<עמי ברקוביץ:>
ואמרתי שאם העמדה תובא, אנחנו נעדכן.

<היו"ר ניסן סלומינסקי:>
שנייה, אני לא בא לתקוף. לו הייתי יודע בישיבה הזאת שיש לו עמדה, ואמרתי לו, הייתי פותח בזה את ישיבת הוועדה. לא ידעתי שיש עמדה. מהרגע שנאמר שכן, הוא קרא אותה ואני ביקשתי ממנו שיעביר לי את זה. 

<מיכל רוזין (מרצ):>
זה לא מקובל. היה צריך שהמזכירות - - - 

<עמי ברקוביץ:>
למה? היועץ המשפטי של הכנסת הגיש את הנייר שלו בכתב?

<מיכל רוזין (מרצ):>
כן. 

<עמי ברקוביץ:>
לא נכון. 

<מיכל רוזין (מרצ):>
אז גם לא בסדר. אבל היועצת המשפטית של הוועדה הגישה בכתב. ככה ראוי לעשות בכנסת. אני לא מבינה, אתה מגן על זה? מה, אתה מסתיר מחברי הכנסת את עמדת היועץ המשפטי לממשלה? באמת. 
<עמי ברקוביץ:>
ממש לא. ממש לא. 

<מיכל רוזין (מרצ):>
אתה כן. העובדה היא שלא אמרת ליושב-ראש שיש נייר עמדה ועובדה שהקראת את זה מהר כדי שלא נבין על מה אתה מדבר. באמת. 

<היו"ר ניסן סלומינסקי:>
אני נועל את הישיבה. 

<מיכל רוזין (מרצ):>
זה מכתב של היועץ המשפטי לממשלה, ומן הראוי שהוא יגיש את הנייר הזה בכתב לחברי הוועדה. 

<היו"ר ניסן סלומינסקי:>
בכל אופן, היועץ המשפטי לממשלה אמר שזה חוקתי. 

<הישיבה ננעלה בשעה 14:05.>

